b'\n_START_ARTICLE_\nBojan\n_START_SECTION_\nIzvor in pomen imena\n_START_PARAGRAPH_\nIme Bojan je slovanskega izvora. Najverjetneje izhaja iz dvo\xc4\x8dlenskih slovanskih imen, ki se za\xc4\x8denjajo z Boj-, npr. Bojimir. Prvi \xc4\x8dlen imena Boj- je iz samostalnika b\xc3\xb2j v pomenu besede\xc2\xa0\xc2\xbbborba, bojevati se\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Bojan: 10.625. Med vsemi mo\xc5\xa1kimi imeni pa je ime Bojan po pogostosti uporabe uvr\xc5\xa1\xc4\x8deno na 17. mesto.\n_START_SECTION_\nOsebni praznik\n_START_PARAGRAPH_\nBojan (Vojan) je tudi ime svetnika, mu\xc4\x8denca, ki je bil ruski knez in je umrl 28. marca leta 827.\n_START_SECTION_\nKrajevna imena\n_START_PARAGRAPH_\nNa Bojane pri starih Slovencih spominjajo krajevna imena: Bojanci pri Adle\xc5\xa1i\xc4\x8dih, Bojanja vas pri Metliki in Bojanji Vrh pri Muljavi.\n_START_SECTION_\nZanimivost\n_START_PARAGRAPH_\nMed najstarej\xc5\xa1e znane Bojane spada stari pevec Bojan iz ruskega epa Slovo o polku Igoreve. Po njem se imenuje bajan\xc2\xa0\xc2\xbbvelika harmonika.'